రక్షణ మంత్రిత్వ శాఖ
భారతదేశాన్ని అత్యంత శక్తివంతమైన దేశాలలో ఒకటిగా మార్చడానికి యువత కొత్త ఆలోచనలు, ఆవిష్కరణలు చేయాలని, కొత్త కంపెనీలను స్థాపించాలని రక్షణ మంత్రి పిలుపు
పుణెలోని సింబయాసిస్ విశ్వవిద్యాలయంలో జి-20 ఫ్రీడమ్ ఆఫ్ థింకర్స్ ప్రసంగం చేసిన రక్షణ మంత్రి; ప్రభుత్వ విధానాలను సద్వినియోగం చేసుకోవాలని , సంపద సృష్టికర్తలుగా మారడం ద్వారా దేశ అభివృద్ధి గాధకు దోహదపడాలని యువతకు విజ్ఞప్తి
సప్లై చైన్ లోని ఎం ఎస్ ఎం ఇం
లు, వెండర్లకు సకాలంలో చెల్లింపులు చేయడం , సురక్షితమైన భవిష్యత్తు కోసం పరిశుభ్రమైన సాంకేతిక పరిజ్ఞానాన్ని ఉపయోగించడం అవసరాన్ని నొక్కి చెప్పిన శ్రీ రాజ్ నాథ్ సింగ్
రాబోయే కాలంలో భారతదేశాన్ని అత్యంత శక్తివంతమైన దేశాలలో ఒకటిగా మార్చాలన్న ప్రభుత్వ దార్శనికతను సాకారం చేయడంలో సహాయపడటానికి యువత కొత్త ఆలోచనలు, ఆవిష్కరణలు అభివృద్ధి చేయాలని, కొత్త కంపెనీలు , పరిశోధన - అభివృద్ధి సంస్థలను స్థాపించాలని రక్షణ మంత్రి శ్రీ రాజ్ నాథ్ సింగ్ పిలుపునిచ్చారు. 2023 మార్చి 28న మహారాష్ట్రలోని పుణెలో సింబయాసిస్ ఇంటర్నేషనల్  విశ్వవిద్యాలయంలో రాజ్ నాథ్ సింగ్ ఫీల్డ్ మార్షల్ ఎస్ హెచ్ ఎఫ్ జె మానెక్ షా స్మారక ఉపన్యాసం ఇచ్చారు. దేశం 'అమృత్ కాల్'లోకి ప్రవేశించినందున, ఆధునిక సాంకేతిక పరిజ్ఞానం, సులభతర వాణిజ్య వినియోగాన్ని ప్రోత్సహించడానికి అనేక విధానాలు , చర్యలను తీసుకురావడం ద్వారా ప్రభుత్వం బలమైన , స్వావలంబన కలిగిన 'నవ భారతం' కోసం పునాది వేసిందని, ఇది యువతకు వారి కలలను సాకారం చేసుకునే అవకాశాన్ని ఇచ్చిందని రక్షణ మంత్రి గుర్తు చేశారు.
వ్యాపార స్థాపనకు సాంకేతిక పరిజ్ఞానం అత్యంత ముఖ్యమైన అంశమని, డిఫెన్స్ రీసెర్చ్ అండ్ డెవలప్ మెంట్ ఆర్గనైజేషన్ , కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్
 వంటి ఆర్ అండ్ డీ సంస్థల్లో పెద్ద ఎత్తున సంస్కరణలు చేపట్టామని రాజ్ నాథ్ సింగ్ పేర్కొన్నారు.
విద్యారంగానికి, పరిశ్రమకు మధ్య అనుసంధానాన్ని ప్రభుత్వం నెలకొల్పిందని, ఇప్పుడు విశ్వవిద్యాలయాలు చేస్తున్న పరిశోధనలు అత్యాధునిక సాంకేతిక పరిజ్ఞానం, ఉత్పత్తుల అభివృద్ధికి పరిశ్రమకు చేరుతున్నాయన్నారు.
ప్రధాన మంత్రి శ్రీ నరేంద్ర మోదీ నాయకత్వంలో దేశం కొత్త సంకల్పంతో ముందుకు సాగుతోందని, ఇందులో వినూత్న ఆలోచనల యువత పాత్ర ఎంతో కీలకమని రక్షణ మంత్రి ఉద్ఘాటించారు. యువత ప్రభుత్వ విధానాలను సద్వినియోగం చేసుకోవాలని, ఆర్థిక రంగంలో విప్లవం తీసుకురావాలని, సంపద సృష్టికర్తలుగా మారి వృద్ధికి దోహదం చేయాలని కోరారు.
భారతదేశ యువత అసమాన శక్తిని శ్రీ రాజ్ నాథ్ సింగ్ అణుశక్తి లక్షణాలతో పోల్చారు, దానిని సమర్థవంతంగా ఉపయోగించుకోవడానికి 'దిశ' ప్రాముఖ్యతను నొక్కి చెప్పారు. ప్రస్తుతం భారత్ లో 90 వేలకు పైగా స్టార్టప్ లు ఉన్నాయని, వాటిలో 100కు పైగా యూని కార్న్ లు ఉన్నాయని, యువత ఉత్సాహం, శక్తి వల్లే ఇది సాధ్యమైందని ఆయన ఈ సందర్భంగా పేర్కొన్నారు. అణుశక్తిని సద్వినియోగం చేసుకోవడానికి దిశానిర్దేశం చేసినట్లే యువత శక్తిని జాతి నిర్మాణం, సామాజిక సంక్షేమం వైపు మళ్లించాల్సిన అవసరం ఉందన్నారు. విలువలు, సంస్కృతులు, సంప్రదాయాల ద్వారా ఈ శక్తిని వినియోగించకోవచ్చని చెప్పారు.
దేశంలో త్వరలో కొత్త వ్యాపార సంస్థలు, కర్మాగారాలు ఏర్పాటు కానున్నాయని, ప్రత్యేక వ్యక్తులు కీలక పాత్ర పోషిస్తారని రక్షణ మంత్రి విశ్వాసం వ్యక్తం చేస్తూ, వారికి తమ సంస్థల పట్ల ఎంత బాధ్యత ఉందో దేశం పట్ల కూడా అంతే బాధ్యత ఉంటుందని ఆయన విద్యార్థులతో అన్నారు. భాగస్వాములందరి ప్రయోజనాలను పరిగణనలోకి తీసుకోవాలని, అదే సమయంలో దేశానికి ఉత్తమమైన , తక్కువ ఖర్చు లో ఉత్పత్తులు , సేవలు అందేలా చూడాలని ఆయన వారిని కోరారు. ఆయా సంస్థ సప్లై చైన్ లోని ఎం ఎస్ ఎం ఇలు, విక్రేతలకు సకాలంలో చెల్లింపులు జరపాలని, సురక్షిత భవిష్యత్తు కోసం పరిశుభ్రమైన సాంకేతిక పరిజ్ఞానాన్ని వినియోగించుకోవాలని ఆయన పిలుపునిచ్చారు. పరిణతి కలిగిన కార్పొరేట్ పౌరులుగా తమ కార్పొరేట్ సామాజిక బాధ్యతలను నిర్వర్తించాలని ఆయన కోరారు.
వివిధ సంస్థల సర్వేలను ఉటంకిస్తూ, ఐదవ అతిపెద్ద ఆర్థిక వ్యవస్థ అయిన భారతదేశం అపూర్వమైన వేగంతో నిరంతరం ముందుకు దూసుకెళ్తోందని, 2047 నాటికి ప్రపంచంలోని మొదటి మూడు ఆర్థిక వ్యవస్థలలో ఒకటిగా నిలిచే మార్గంలో ఉందని శ్రీ రాజ్ నాథ్ సింగ్ పేర్కొన్నారు. ప్రధాని నాయకత్వంలో అంతర్జాతీయ వేదికపై భారత్ ప్రతిష్ట మారిపోయిందని, న్యూఢిల్లీ అభిప్రాయాలను ప్రపంచం ఆసక్తిగా వింటోందని ఆయన ఉద్ఘాటించారు.
ప్రపంచానికి ఇష్టమైన, విశ్వసనీయమైన పెట్టుబడుల గమ్యస్థానంగా భారత్ అవతరించిందని ఆయన అన్నారు. ఎగుమతులు, ఎఫ్ డీఐల ప్రవాహం, ఆదాయపు పన్ను, రికార్డు స్థాయిలో జీఎస్టీ వసూళ్లు ఇలా అన్ని రంగాల్లో మన దేశం మెరుగ్గా ఉందన్నారు.
ఈజ్ ఆఫ్ డూయింగ్ బిజినెస్ ను ప్రోత్సహించడానికి ప్రభుత్వం చేపట్టిన అనేక సంస్కరణలను కూడా రక్షణ మంత్రి ప్రస్తావించారు, ఇందులో పాత, అసంబద్ధమైన నియమనిబంధనలను రద్దు చేయడం కూడా ఉంది. దశాబ్దాలుగా అనేక నియమాలు, చట్టాలను పాటిస్తున్నారని, అవి యువత మార్గానికి అడ్డంకిగా మారాయన్నారు. ఆ నియమనిబంధనలను రద్దు చేసి యువత తమ కలలను సాకారం చేసుకునేందుకు వీలుగా కొత్త వాటిని ప్రవేశపెట్టామని తెలిపారు.
బ్యాంకింగ్ రంగంలో కేంద్ర ప్రభుత్వం చేపట్టిన పలు సంస్కరణలను రాజ్ నాథ్ సింగ్ వివరించారు. 2014లో చాలా బ్యాంకులు నిరర్థక ఆస్తులు, నష్టాల ఊబిలో కూరుకుపోయాయి. కొత్త రుణాలు ఇచ్చే స్థితిలోలేవు. . కొన్ని బ్యాంకుల ప్రైవేటీకరణ ద్వారా వాటికి కొత్త జీవం పోసే ప్రయత్నం చేస్తున్నాం. ప్రభుత్వ రంగ బ్యాంకులను మూలధనం ఇవ్వడం ద్వారా పునరుద్ధరించాం. ఇప్పటి వరకు
ఎన్ పి ఎ లు, ఇతర కారణాలతో నష్టాల్లో నడుస్తున్న బ్యాంకులను పునరుద్ధరించామని, నేడు అవి మార్కెట్లో బాగా పనిచేస్తున్నాయని, రుణాలు అందించే స్థితిలో ఉన్నాయన్నారు.
రిటైల్ ఇన్వెస్టర్ల కోసం తీసుకున్న చర్యలను రాజ్ నాథ్ సింగ్ వివరించారు. ఇన్సైడర్ ట్రేడింగ్ ను అరికట్టామని, ట్రేడింగ్ ప్రక్రియలో టెక్నాలజీ, డిజిటల్ ఆర్కిటెక్చర్ ను ప్రోత్సహించామని, ట్రేడింగ్ ప్రక్రియను పారదర్శకంగా చేశామన్నారు. ఇప్పుడు మొబైల్ తో పల్లెలు, మారుమూల ప్రాంతాల్లో నివసిస్తున్న వారు కూడా రిస్క్ ను అర్థం చేసుకుని మార్కెట్లో పెట్టుబడులు పెట్టేందుకు సిద్ధమవుతున్నారు. ఈ విధంగా రిటైల్ ఇన్వెస్టర్లు పెద్ద సంఖ్యలో మార్కెట్లోకి రావడం వల్ల మార్కెట్ లోతు, స్థితిస్థాపకత పెరిగిందన్నారు.
2047 నాటికి దేశానికి స్వాతంత్య్రం వచ్చి 100 ఏళ్లు పూర్తవుతున్న నేపథ్యంలో యువత లక్ష్యాల రోడ్ మ్యాప్ ను రూపొందించి, భారత్ ను బలమైన, సంపన్న దేశంగా తీర్చిదిద్దేందుకు కృషి చేయాల్సిన అవసరం ఉందని రక్షణ మంత్రి స్పష్టం చేశారు. ఒక దేశ పురోగతిలో ‘నిర్వహణ సామర్ధ్యం‘ ప్రాముఖ్యతను నొక్కిచెప్పిన ఆయన, సామాజిక-ఆర్థిక అభివృద్ధిలో ఇది అత్యంత ముఖ్యమైన అంశంగా అభివర్ణించారు. ఒక సంస్థ పనితీరును మరింత సమర్థవంతంగా చేయడం లో , అక్కడి మెరుగైన సంస్కృతిని పెంపొందింప చేయడంలో సమర్థ నిర్వహణ లేదా యాజమాన్యం సహాయపడుతుంది. ఆధునిక సంస్థలలో నిర్వహణ తీరు వెన్నెముకలా పనిచేస్తుంది. మానవ, భౌతిక లేదా ఆర్థిక వనరులను సమర్థవంతంగా ఉపయోగించడం సరైన పనిని సరిగా పని చేయడం వరకు నిర్వహణలో భాగం.
జీ-20 ఫెస్టివల్ ఆఫ్ థింకర్స్ లెక్చర్ సిరీస్ లో భాగంగా ఫీల్డ్ మార్షల్ ఎస్ హెచ్ ఎఫ్ జే మానెక్ షా స్మారక ఉపన్యాస కార్యక్రమాన్ని ఏర్పాటు చేశారు.